text: Entre els dies 30 de març i1 d'abril tindrà lloc a Granada el Congrés Nacional del 2017, que girarà entorn els condicionants socials de la salut mental en nens i adolescents, així com el seu abordatge.
  El tema central serà la interrelació o influència entre Salut Mental i Crisis Social –o la diversitat de crisis socials- en la seva vessant de carència de les condicions socioeconòmiques mínimes per viure com a nen o adolescent.
  El risc de pobresa –així com altres situacions d'extrema gravetat que moltes vegades es relacionen entre les mateixes, com serien les guerres i els refugiats que ocasionen, l'emigració, el tràfic de persones humanes o les catàstrofes naturals- augmenta i empitjora els problemes de salut mental, amb més intensitat en els menors.
  Entre els nostres objectius estarà el d'acompanyar a aquests menors en la recerca de factors de protecció: recolzament de l'entorn familiar extens; ús i riquesa de llenguatge com a mitjà de simbolització i elaboració psíquica; desplegament d ela curiositat i el joc, com a prèvia a l'escola; vincles extrafamiliars, ajuda de mestres i educadors socials... Transmissió d'esperança, i no només humiliació, en el fet de deixar-se ajudar.
  El repte també és traslladar els nostres models de comprensió i les nostres diverses intervencions terapèutiques des de l'àmbit clínic (defensant-lo i desenvolupant-lo) als diferents entorns on aquests menors viuen en patiment.
  En el Congrés hi participaran ponents d'àmplia experiència i implicació tant en la clínica com en la reflexió i integració d'un model comprensiu, psicodinàmic i relacional. S'intentarà debatre en torn a la seva aplicació també a través d'una diversitat d'intervencions preventives i psicosocials possibles per a aquestes poblacions més vulnerables, que són les que més ho necessiten.